**8517 Magyargencs, Petőfi u. 127.**

**ikt.szám:…….../2019.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2019. október 17-i rendkívüli nyilvános – alakuló - üléséről, mely 18 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Bálint Ferenc

dr. Thoma Elek

Erdély Tamás

Vida Gábor

Távol van: -

Tanácskozási joggal: Novák Edit aljegyző

Major Lajosné HVB elnök-helyettes

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van.

Elmondja, hogy Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (1) bekezdése alapján a képviselő-testület az alakuló ülését a választást követő tizenöt napon belül tartja meg. Az idei évben a választások október 13-én voltak, így a mai napra az alakuló ülés összehívásra került a törvényben szabályozott határidőn belül.

Az Mötv. 43. § (2) bekezdése szerint az alakuló ülést a polgármester hívja össze és vezeti.

Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**48/2019.(X.17.) önkormányzati határozat**

Magyargencs Község Önkormányzatának képviselő-testülete 2019. október 17-i ülésének napirendjét az alábbiak szerint határozza meg:

1. Ünnepélyes megnyitó, a választási bizottság Elnökének tájékoztatója a választás eredményéről  
   Előadó: HVB elnök
2. Az önkormányzati képviselők és a polgármester eskütétele  
   Előadó: HVB elnök
3. A polgármester tiszteletdíjának jogszabály szerinti meghatározása  
   Előadó: jegyző,
4. Ügyrendi Bizottság választása  
   Előadó: polgármester
5. Alpolgármester választása, eskütétele  
   Előadó: polgármester
6. Az alpolgármester tiszteletdíjának megállapítása  
   Előadó: polgármester
7. A képviselők tiszteletdíjának megállapítása

Előadó: polgármester

1. Vegyes ügyek

Előadó: polgármester

Napirendek tárgyalása:

1. **Ünnepélyes megnyitó, a választási bizottság Elnökének tájékoztatója a választás eredményéről  
   Előadó: HVB elnök**

Boros Tamás polgármester: Felkérem a Helyi Választási Bizottság elnökét, hogy szíveskedjen a tájékoztatót megtartani.

Major Lajosné HVB elnök-helyettes : Köszöntöm a megjelenteket. Ismertetem az eredményt: 210 fő jelent meg, érvénytelen szavazatok száma 2 fő. Érvényes szavazatok száma 208 fő. Szavazatok aránya:

1 Király Tibor József Független jelölt 4 szavazat

|  |  |  |  |  |  |
| --- | --- | --- | --- | --- | --- |
| 2 | Boros Tamás | Független jelölt | 135 | szavazat |  |
| 3 | Horváth György | Független jelölt | 67 | szavazat |  |
|  |  |  |  |  |  |
|  |  |  |  |  |  |

A települési képviselők megválasztásával kapcsolatos eredmények:

|  |  |  |  |  |
| --- | --- | --- | --- | --- |
| 1 | Boros Norbert | Független jelölt | 84 |  |
| 2 | Bálint Ferenc | Független jelölt | 155 |  |
| 3 | Vida Gábor | Független jelölt | 136 |  |
| 4 | Király Tibor József | Független jelölt | 9 |  |
| 5 | Dr. Thoma Elek | Független jelölt | 154 |  |
| 6 | Erdély Tamás | Független jelölt | 121 |  |
| 7 | Mitók Julianna | Független jelölt | 44 |  |
| 8 | Győrffyné Mészáros Emőke | Független jelölt | 61 |  |

Boros Tamás polgármester: Köszönöm a tájékoztatót Elnök- helyettes Asszony.

1. **Az önkormányzati képviselők és a polgármester eskütétele  
   Előadó: HVB elnök**

Boros Tamás polgármester: Magyarország helyi önkormányzatairól szóló 2011. évi CLXXXIX. törvény 28. § (2) bekezdése alapján a települési képviselő az alakuló ülésen esküt tesz.

Felkérem a ***választási bizottság elnökét***, hogy a képviselők esküjét vezényelje le.

Major Lajosné HVB elnök-helyettes: Kérem a jelenlevőket, hogy az eskütételhez szíveskedjenek felállni. Kérem a T. képviselőket, mondják utánam az eskü szövegét.

Eskütétel

„Én, *(eskütevő neve)* becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselőitisztségemből eredő feladataimat a Magyargencs településfejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Major Lajosné HVB elnök-helyettes: Megállapítom, hogy Magyargencs község települési képviselői a törvényben előírt esküt letették.

A polgármester eskütétele következik. Megkérem Boros Tamás polgármestert, hogy álljon fel, és az eskü szövegét mondja utánam.

Eskütétel

„Én, *(eskütevő neve)* becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselőitisztségemből eredő feladataimat a Magyargencsfejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Major Lajosné HVB elnök-helyettes: Megállapítom, hogy Magyargencs község polgármestere a törvényben előírt esküt letette.

**3.A polgármester illetményének jogszabály szerinti meghatározása  
Előadó: aljegyző**,

Novák Edit aljegyző: **„71. §**[**\***](https://net.jogtar.hu/jogszabaly?docid=A1100189.TV#lbj55id1aae)(1)[\*](https://net.jogtar.hu/jogszabaly?docid=A1100189.TV#lbj56id1aae) A főpolgármester megbízatásának időtartamára havonta illetményre jogosult, amelynek összege megegyezik a miniszter központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből, és vezetői illetménypótlékából álló illetményének összegével. A főpolgármester havonta az illetményének 15%-ában meghatározott költségtérítésre, valamint a minisztert jogszabály alapján megillető egyéb juttatásokra jogosult.

(2)[\*](https://net.jogtar.hu/jogszabaly?docid=A1100189.TV#lbj57id1aae) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összegével.

(3)[\*](https://net.jogtar.hu/jogszabaly?docid=A1100189.TV#lbj58id1aae) A megyei önkormányzat közgyűlésének elnöke megbízatásának időtartamára havonta illetményre jogosult, amelynek összege megegyezik a (2) bekezdésben meghatározott illetmény 90%-ának összegével.

(4)[\*](https://net.jogtar.hu/jogszabaly?docid=A1100189.TV#lbj59id1aae) A polgármester illetménye a (2) bekezdésben meghatározott összeg

*a)* 30%-a az 500 fő és az az alatti lakosságszámú település polgármestere esetében;

*b)* 40%-a az 501-1500 fő lakosságszámú település polgármestere esetében;

*c)* 50%-a az 1501-2000 fő lakosságszámú település polgármestere esetében;

*d)* 55%-a a 2001-5000 fő lakosságszámú település polgármestere esetében;

*e)* 60%-a az 5001-10000 fő lakosságszámú település polgármestere esetében;

*f)* 70%-a a 10 001-30000 fő lakosságszámú település polgármestere esetében;

*g)* 80%-a a 30000 fő lakosságszám feletti település polgármestere esetében.

(5) A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

(6) A főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.

Az Mötv. 71. §(1) bekezdése alapján a főpolgármester megbízatásának időtartamára havonta illetményre jogosult, amelynek összege megegyezik a miniszter központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből, vezetői illetménypótlékából álló illetményének összegével. A (2) bekezdés alapján a megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összegével. A (4) bekezdés alapján a polgármester illetménye a (2) bekezdésben meghatározott összeg

*b)* 40%-a az 501-1500 fő lakosságszámú település polgármestere esetében

A (6) bekezdés alapján a főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.

Magyargencs község lakosságszáma alapján az 500 fő alatti településkategóriába tartozik. A jogszabály alapján a figyelembe veendő helyettes államtitkári illetmény **997.170,-ft**. A törvény alapján ezen összeg 30 %-a illeti meg az 500 lakosságszám feletti település polgármesterét. Ezen összeg **299.200,-ft**.- Ft. Illetményének 15%-ában meghatározott összegű költségtérítésre jogosult, mely 44.880,-Ft.

Fenti rendelkezések alapján a polgármester a továbbiakban nem jogosult tételes költségelszámolásra, a részére fizetendő költségtérítés összege törvényben adott.

A képviselő-testület határozatban rögzíti a törvényben meghatározott illetmény és költségtérítés mértékét.

Így a következő határozati javaslatot teszem:

Magyargencs Község Önkormányzat Képviselő-testületének ../2019.(X.17.) határozata

Magyargencs Község Önkormányzatának Képviselő-testülete **tudomásul veszi**, hogy Boros Tamás polgármester illetménye a Magyarország helyi önkormányzatairól szóló 2011. évi CLXXXIX. törvény 71. §-ának rendelkezése alapján 299.200.- Ft/hó, költségtérítése 44.880.- Ft/hó.

Novák Edit aljegyző: A 3. napirendi ponthoz van valakinek kérdése, hozzászólása? További észrevétel, hozzászólás nem hangzott el. Kéri a határozati javaslat elfogadását.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Magyargencs Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**49/2019.(X.17.) önkormányzati határozata**

Magyargencs Község Önkormányzatának Képviselő-testülete **tudomásul veszi**, hogy Boros Tamás polgármester illetménye a Magyarország helyi önkormányzatairól szóló 2011. évi CLXXXIX. törvény 71. §-ának rendelkezése alapján 299.200.- Ft/hó, költségtérítése 44.880.- Ft/hó.

Felelős: polgármester

Határidő:azonnal

**4.Ügyrendi Bizottság választása  
Előadó: polgármester**

Boros Tamás polgármester: Az Mötv 43. § (3) bekezdése alapján képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.

Az Mötv. 57. §(1) bekezdése alapján a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait. Az ezer főt meg nem haladó lakosú településen a kötelező bizottsági feladat- és hatásköröket egy bizottság is elláthatja. Az Mötv. 58. § (1) bekezdése alapján nem lehet a bizottság elnöke vagy tagja a polgármester.

Magyargencs Község Önkormányzat Képviselő-testületének hatályos Szervezeti és Működési Szabályzata alapján állandó bizottságként az Ügyrendi Bizottságot hozza létre, 3 fővel. Így a bizottság tagjaira a következőkben teszek javaslatot.

Elnökének: Bálint Ferenc

Tagjainak: Vida Gábor

Erdély Tamás

képviselőket javaslom.

Megkérdezi, elfogadják-e a jelölést.

A képviselők a jelölést elfogadják.

Boros Tamás polgármester: Kérem a képviselők döntését a jelöltekről, előbb az elnökről, majd a tagokról egyesével.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Magyargencs Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**50/2019.(X.17.) önkormányzati határozata**

Magyargencs Község Önkormányzatának Képviselő-testülete Bálint Ferenc magyargencsi lakost az Ügyrendi Bizottság elnökévé megválasztja

Határidő: azonnal

Felelős: polgármester

Boros Tamás polgármester: Kérem szavazzunk a Vida Gábor tagságáról. Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Magyargencs Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**51/2019.(X.17.) önkormányzati határozata**

Magyargencs Község Önkormányzatának Képviselő-testülete Vida Gábor magyargencsi lakost az Ügyrendi Bizottság tagjává megválasztja.

Felelős: polgármester

Határidő: azonnal

Boros Tamás polgármester: Kérem szavazzunk a Erdély Tamás tagságáról. Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Magyargencs Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**52/2019.(X.17.) önkormányzati határozata**

Magyargencs Község Önkormányzatának Képviselő-testülete Erdély Tamás magyargencsi lakost az Ügyrendi Bizottság tagjává megválasztja.

Felelős: polgármester

Határidő: azonnal

**5.Alpolgármester választása, eskütétele  
Előadó: polgármester**

Boros Tamás polgármester: Az Mötv. 74. §(1) bekezdése alapján a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ . A (2) bekezdés alapján az alpolgármester a polgármester irányításával látja el feladatait.

Javasolom alpolgármesternek Dr. Thoma Elek képviselőt megválasztani.

Dr Thoma Elek képviselő: Bejelentem érintettségemet, kérem kizárásomat a döntéshozatalból.

Boros Tamás polgármester: Kérem szavazzunk a kizárásról. Kérem kézfelemeléssel jelezze, aki elfogadja dr. Thoma Elek kizárását a szavazásból. Kézfelemeléssel jelezze aki nemmel szavaz, tartózkodik.

Megállapítom, hogy Magyargencs Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**53/2019.(X.17.) önkormányzati határozata**

Magyargencs Község Önkormányzat Képviselő-testülete úgy döntött, hogy dr. Thoma Elek kizárását jóváhagyja.

Felelős:polgármester

Határidő: azonnal

Boros Tamás polgármester: Az Mötv. 74. § (1) bekezdése alapján titkos szavazást kell lebonyolítani.

A titkos szavazást lebonyolítását az Ügyrendi Bizottság végzi. A a titkos szavazás borítékba helyezett szavazólapon, szavazófülke és urna alkalmazásával történik. A szavazólapon fel kell tüntetni a szavazás napját és tárgyát. A titkos szavazásról jegyzőkönyvet kell készíteni, amely tartalmazza:

1. a szavazás helyét, napját,
2. kezdetét és végét,
3. az Ügyrendi Bizottság tagjainak nevét és tisztségét.
4. a szavazás során felmerült körülményeket
5. a szavazás eredményét.

Fentiek alapján felkérem az Ügyrendi Bizottságot a szavazás lebonyolítására.

Az ügyrendi bizottság lebonyolítja a szavazást.

Boros Tamás polgármester: Kérem a bizottság elnökét, ismertesse a szavazás eredményét.

Bálint Ferenc Ügyrendi Bizottság elnöke: A borítékok felbontása után megállapítom, hogy 4 igen szavazattal dr. Thoma Elek képviselőt alpolgármesterré választották.

Az Ügyrendi Bizottság külön jegyzőkönyvet készít az alpolgármester választásról.

Boros Tamás polgármester**:** Megállapítom, hogy a titkos szavazás eredményeként

Magyargencs Község Önkormányzat Képviselő-testülete

**54/2019. (X. 17.) határozatával**

Magyargencs Község Önkormányzatának Képviselő-testülete alpolgármesterré választotta dr. Thoma Elek Magyargencs, Petőfi u. 67. szám alatti lakost.

Határidő: Azonnal

Felelős: Polgármester

Boros Tamás polgármester: Felkérem alpolgármester urat, hogy e minőségében is szíveskedjék az esküt letenni.

Kérem a jelenlevőket, hogy az eskütételhez szíveskedjenek felállni.

Alpolgármester úr kérem, mondja utánam az eskü szövegét.

*„*Én, *(eskütevő neve)* becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; alpolgármesteri tisztségemből eredő feladataimat a *Magyargencs* fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Boros Tamás polgármester: Megállapítom, hogy Magyargencs község alpolgármestere a törvényben előírt esküt letette.

**6.Az alpolgármester tiszteletdíjának megállapítása  
Előadó: polgármester**

Boros Tamás polgármester: Az Mötv. 80. §(2) A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

Összegszerűen: nem lehet magasabb 179.500,-ft-nál. Javasolja, hogy a 100.000.- Ft-ban kerüljön megállapításra az alpolgármester tiszteltdíja.

A társadalmi megbízatású alpolgármester havonta az illetményének, tiszteletdíjának 15%-ában meghatározott összegű költségtérítésre jogosult. Költségtérítésről nem lehet lemondani. Ez összegszerűen 15000 Ft-ot jelent.

Van valakinek kérdése, hozzászólása?

Megállapítom, hogy kérdés hozzászólás nincs, kérem szavazzunk a határozati javaslat elfogadásáról.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Magyargencs Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**55/2019.(X.17.) önkormányzati határozata**

Magyargencs Község Önkormányzatának Képviselő-testülete dr. Thoma Elek alpolgármester részére Magyarország helyi önkormányzatairól szóló 2011. évi CLXXXIX. törvény 80. § (2) bekezdésének rendelkezése alapján 100.000 ,- Ft/hó tiszteletdíjat és , 15.000.- Ft/hó költségtérítést állapít meg.

Felelős: polgármester

Határidő: azonnal

**7.A képviselők tiszteletdíjának megállapítása**

**Előadó: polgármester**

Boros Tamás polgármester : Tiszteletdíjat korábbiakban a képviselők nem vettek fel. Tartani akarja-e magát a testület ehhez?

A képviselő-testület nem szakít a hagyományokkal, nem kíván tiszteletdíjat felvenni.

**9)Vegyes ügyek**

**Előadó: polgármester**

Boros Tamás polgármester ismerteti, hogy az Mötv. 43. § (3) bekezdése alapján az alakuló vagy az azt követő ülésen e törvény szabályai szerint felülvizsgálja a szervezeti és működési szabályzatáról szóló rendeletét. Az önkormányzat SZMSZ rendelete felülvizsgálatra került a jogszabályoknak megfelelő, ezért módosítása nem szükséges, azt javasolja változatlanul hatályban tartani.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Magyargencs Község Képviselő-testülete 5 igen szavazattal, tartózkodás, ellenszavazat nélkül a következő határozatot hozta:

**56/2019.(X.17.) önkormányzati határozata**

Magyargencs Község Önkormányzat Képviselő-testülete, hogy az Önkormányzat Szervezeti és Működési szabályzatát felülvizsgálta, azt változatlan tartalommal hatályban tartja.

Felelős: polgármester, aljegyző

Határidő: azonnal

Az Mötv. 116. § **(**1)-(2) bekezdése alapján a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős. A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól. Az (5) bekezdés alapján a gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ezen kötelezettségének a helyi önkormányzat ezen ülést követő hat hónapon belül eleget tesz.

Boros Tamás polgármester: Van valakinek még hozzászólása?

Megállapítom, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. október 17-i nyilvános ülést 19 óra 15 perckor berekeszti.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**